MINUN USKONI ― MINUN VAHVUUTENI
Tämän saarnan aiheena on: Minun uskoni ― minun vahvuuteni.
Usko on voimallinen asia.
Emme usko vain siihen, mitä Jumala tekee, vaan siihen, mitä Hän on.
Jos luotat uskoon, et pääse mihin- kään, mutta jos luotat Kristukseen, -
pääset mihin vain. Puhun vahvasta uskosta, koska pidän siitä ajatuksesta.
Tarvitsemme kovaa uskoa, koska uskoamme ravistellaan.
Jakeissa Hepr. 11:33―34 -
puhutaan ihmisistä, jotka uskon avulla kukistivat valtakuntia, -
pitivät vanhurskautta voimassa, saivat kokea lupausten toteutuvan -
ja tukkivat leijonien kidat. Kuulostaa aika vahvalta uskolta.
He myös sammuttivat tulen voiman, pääsivät miekanteriä pakoon, -
voimistuivat heikkoudesta, tulivat väkeviksi sodassa, -
ja ajoivat vieraat sotajoukot pakoon.
Rakastan sitä, miltä tuollainen usko kuulostaa.
Eikö olisi upeaa, jos kaikki, mihin kosket, muuttuisi kullaksi -
ja menestyisit kaikessa, mitä teet?
Ps. 1:1―3 "Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia ja tutkis- telee hänen lakiansa päivät ja yöt!
Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy."
Eikö olisikin hienoa elää näin, jos kaikki, mitä tekisit, menestyisi?
Uskon, että näin tapahtuukin, -
mutta se, mikä elämässäsi menestyy, riippuu siitä, mitä teet.
Valitettavasti joskus elämässämme menestyvät vain väärät asiat.
Nyt 60-vuotiaana voin kertoa, ettei elämä ole vain yhtä ilon -
ja upeiden voittojen jatkumoa, vaan usein se on taistelujen sarja.
Se on haasteita haasteiden perään, ja juuri kun on voittanut yhden, -
toinen haaste iskee jo kasvoihin. Siksi on ymmärrettävä uskon voima.
Minusta usko on kuin lihas. Se vahvistuu, kun sitä harjoitetaan.
Jos et harjoita uskoasi silloin, kun todella tarvitset vahvaa uskoa, -
et ole oppinut rakentamaan sellaista vankkaa uskoa, -
joka voi voittaa vastustuksen. Kuinka siis voimme rakentaa -
tuollaisen vahvan, vankan ja jäntevän uskon elämäämme?
Kuinka voimme elää niin, että saamme uskon kautta vastauksia -
kohtaamiimme asioihin? Uskoa tarvitaan, koska elämä on haastavaa.
Jos ei olisi haasteita, ei olisi myöskään uskon taistelua.
Ei tarvitsisi taistella. Raamattu sanoo, että saamme jalon voiton, -
mutta ilman haasteita tai vastustusta ei olisi mitään, -
mikä meidän tarvitsisi voittaa. Voittaja tarvitsee jotain voitettavaa.
Siksi meidän ei tule koskaan pettyä Jumalaan, -
jos kaikki ei mene odotusten mukaan, vaan kohtaamme joskus vaikeuksia, -
sillä ne tekevät uskosta tarpeellisen. Uskomme Jumalaan on voimallista.
Ajattelen isiä, sellaisia isiä, -
jotka osaavat johtaa muita ihmisiä uskossa.
Rehellisesti sanottuna minua kiehtovat sellaiset miehet ja isät, -
jotka osaavat johtaa perhettään uskossa. He seisovat vahvoina -
eivätkä lakkaa kunnioittamasta Jumalaa vaikeinakaan aikoina.
Jos isällä on tuollainen usko, jota lapset voivat ihailla, -
se on suurten kutsumusten arvoinen tulevien sukupolvien aikana.
Tuollainen vankka ja armollinen usko osaa pitää vanhurskautta voimassa, -
kokea lupausten toteutumista ja tukkia leijonien kidat.
Miltä näyttävät ne leijonat, joiden kidat uskot Jumalan tukkivan?
Tuo usko myös sammuttaa tulen voiman, pääsee miekanteriä pakoon -
tulee väkeväksi sodassa ja ajaa pakoon muukalaisten sotajoukot.
Tällaista uskoa haluaisin rakentaa, mutta ilman Kristusta olen pelkuri.
Siksi uskon, että Jumalan ja Hänen sanansa kautta -
voin elää vahvana uskossa, johtaa seurakuntaa vahvana uskossa -
ja rakentaa kotia vahvana uskossa. Aamen? Ensimmäinen asia.
Jakeessa Hepr. 11:33 puhutaan siis ensinnä niistä, jotka uskon kautta -
kukistivat valtakuntia. Usko, jolla voi kukistaa valtakuntia.
Valtakuntia kukistava usko.
Kukistaminen tarkoittaa voittamista, valloittamista ja alistamista valtaansa.
Mitä sinun pitäisi elämässäsi kukistaa tai alistaa?
Ehkä jokin haaste tai ongelma, joka sinua on kohdannut?
Elämä ilman haasteita olisi upeaa. Joosuan kirjan alussa Jumala antoi -
Joosualle upean lupauksen. Mooses oli kuollut, oli Joosuan vuoro johtaa.
"Jokaisen paikan, johon te jalkanne astutte, minä annan teille, -
niinkuin olen Moosekselle puhunut."
Kuulostaa mahtavalta lupaukselta, johon ei liity mitään haasteita.
Jumala lupasi heille kaiken maan vuorilta valtamereen -
ja autiomaasta Eufrat-virtaan, kaiken maan, minkä he näkivät.
Silti Jumala sanoi Joosualle monesti Joosuan kirjan 1. luvussa: -
"Ole luja ja rohkea". Hän sanoi niin jakeissa 6 ja 9, -
ja jakeessa 7 Hän vielä sanoi: "Ole vain luja ja aivan rohkea".
Mihin Joosua oikein tarvitsi rohkeutta, jos Jumala lupasi kaiken tuon maan?
Jumala ei kertonut hänelle kaikkea. Mennään eteenpäin lukuun 12.
Saarnasin tästä luvusta kerran. Kuuntelepa, mistä siellä puhutaan.
Joosuan kirjan luvun 12 jakeessa 7 sanotaan: "Ja nämä olivat -
ne maan kuninkaat, jotka Joosua ja israelilaiset voittivat".
Jae 9 "Jerikon kuningas yksi, lähellä Beeteliä olevan Ain kuningas yksi, -
Jerusalemin kuningas yksi, Hebronin kuningas yksi, -
Jarmutin kuningas yksi, Laakiin kuningas yksi, -
Eglonin kuningas yksi, Geserin kuningas yksi, Debirin kuningas..."
Ja vielä Gederin, Horman, Aradin, Libnan, Adullamin, Makkedan, -
Beetelin, Tappuahin, Heeferin, Afekin, Lassaronin, Maadonin, -
Haasorin, Simron-Meronin, Aksafin, Taanakin, Megiddon, Kedeksen, -
Jokneamin, Doorin, Gilgalin ja Tirsan kuninkaat, kaikkiaan 31 kuningasta.
"Jokaisen paikan, johon te jalkanne astutte, minä annan teille".
Ei puhettakaan niistä 31 kuninkaasta, jotka heidän piti kukistaa.
Olen kukistanut monta kuningasta samoin kuin tekin.
Vielä on kukistamatta monia asioita, jotka vastustavat meitä elämässä.
Ne tuntuvat ylivoimaisilta, mutta tänään voimme muistella -
kaikkia niitä taisteluja ja kuninkaita, jotka on voitettu uskon kautta.
Olemme yhä voittajan puolella, asiat menevät eteenpäin -
ja Jumala toteuttaa lupauksiaan.
Mitä kuninkaita joudut voittamaan saavuttaaksesi Jumalan lupauksen?
Eikö olisi upeaa saada sellainen usko, jolla voi kukistaa valtakuntia?
Jos haluaa kukistaa valtakunnan, on ensin voitettava kuningas.
Sitten pitää riisua sotilaat aseista ja lopuksi julistaa voitto.
Jeesus on Jumalan armosta tehnyt upean työn puolestamme -
riisuessaan aseista sotajoukkoja ja kukistaessaan henkimaailman -
kuninkaita ja hallitsijoita, jotka yrittävät estää meitä.
Siksi meidän pitää luottaa Jeesukseen, ei uskoon itsessään.
Jos uskot Jeesukseen, saat ajan kuluessa nähdä, -
kuinka uskosi vahvistuu, sillä huomaat, millainen voima siinä on, -
että luotat Jumalan uskollisuuteen. Hän pitää kiinni lupauksistaan.
Ajattelen tätä ja kaikkea sitä, -
minkä Jeesus Kristus saavutti puolestamme kuollessaan ristillä.
Ennen kuin Jeesus astui taivaaseen, Hän laskeutui maan syvyyksiin.
Hän meni alas helvettiin, ja Raamattu kertoo, -
että Jeesus voitti siellä paholaisen, demonien kuninkaan.
Kun Raamatun aikoina kuningas voitti toisen kuninkaan, -
hän laittoi voitetun kuninkaan häkkiin ja kuljetti tätä voittokulkueessa -
kaupungin halki, ja ihmiset hurrasivat ja antoivat voittajalle lahjoja.
Raamattu kuvaa samalla tavalla Jeesuksen voittoa paholaisesta.
Jeesus ikään kuin kuljetti paholaista voittokulkueessa kaupungin halki, -
ja ihmiset ylistivät Jumalaa voitosta.
Ajattelen Kolossalaiskirjeen lukua 2. Rakastan noita jakeita.
Jakeet 14―15 "ja pyyhki pois sen kirjoituksen säädöksineen, -
joka oli meitä vastaan ja oli meidän vastustajamme; -
sen hän otti meidän tieltämme pois ja naulitsi ristiin.
Hän riisui aseet hallituksilta ja valloilta -
ja asetti heidät julkisen häpeän alaisiksi -
hän sai heistä hänen kauttaan voiton riemun."
Hän kuljetti heitä voittoparaatissa. Jos uskot Jeesukseen, -
uskon, että voit kukistaa sen kuninkaan, joka sotii sinua vastaan.
Lisäksi voit riisua aseista hallitukset ja vallat, kuten tässä sanotaan.
Jeesus antaa sinulle voiton, josta voit iloita. Ei voittoa ihmisistä, -
vaan hengistä ja asioista, jotka yrittävät vastustaa sinua.
Toivon, että meillä seurakuntana voisi olla tuollaista vahvaa uskoa, -
joka kukistaa valtakuntia, kun etenemme tässä kaupungissa.
En puhu ihmisistä tai tietyistä Los Angelesin elämänalueista, -
vaan vastustuksesta, joka yrittää estää Jumalan työn elämässäsi.
Uskotaan, että Jumala antaa meille uskoa, joka kukistaa valtakuntia.
Uskon kautta ihmiset myös pitivät vanhurskautta voimassa.
Oma vanhurskautemme Raamatun mukaan on kuin likainen vaate.
Siitä ei ole mihinkään. Vihaan omavanhurskautta.
Vanhurskaus on sitä, rakennamme kaiken sen varaan, -
mikä Hänessä on oikein, emme sen varaan, mikä meissä on väärin.
Omavanhurskaus on rakentamista sen varaan, mikä meissä on väärin.
Siinä ei ole voimaa, mutta kun uskomme Jeesukseen, -
Hänen vanhurskautensa on meidän vanhurskautemme.
Vain sen ansiosta voimme ylistää Jumalaa päät pystyssä.
Jos eläisimme oman heikkoutemme ja epäonnistumisemme varassa, -
ryömisimme lattialla. Turvaammekin Jeesuksen voimaan ja lupaukseen.
Ps. 11:7 "Sillä Herra on vanhurskas ja rakastaa vanhurskautta."
Hän ei vain tee vanhurskaita tekoja, vaan Hän on vanhurskas.
"Sillä Herra on vanhurskas ja rakastaa vanhurskautta; -
oikeamieliset saavat katsella hänen kasvojansa."
Olen oppinut elämässä, että se, mitä uskomme Jumalan olevan, -
määrittää sen, mitä uskomme Hänen tekevän. Raamattu sanoo selvästi, -
että Jumala on vanhurskas.
Jakeessa Ps. 119:68 Daavid sanoo, että Herra on hyvä ja tekee hyvää.
Jos siis uskot, että Jumala on hyvä, uskot myös, että Hän tekee hyvää.
Monet uskovat, että Jumala on vihainen ja tekee vihaisia asioita.
Terrorismi johtuu monesti siitä, mitä ihmiset ajattelevat Jumalasta.
Jos uskot, että Hän on vanhurskas, että Hän on sinun vanhurskautesi, -
että Hän rakastaa vanhurskautta ja kääntää kasvonsa vanhurskaille, -
sinun ei tarvitse elää syntiesi ja epäonnistumistesi taakan alla.
Jos teet niin, sinusta voi yhä tuntua siltä, että olet tuhonnut -
kaikki mahdollisuudet Jumalan siunaukseen etkä usko olevasi -
arvollinen ylistämään Jumalaa. Kadotus ei tunnu loppuvan koskaan.
Huono omatunto vainoaa sinua yhä. Elä siis Jumalan lupauksen varassa.
Hän on vanhurskautemme.
Jos uskomme sen, voimme tehdä vanhurskauden tekoja uskon kautta.
Raamattuhan puhuu ihmisistä, jotka pitivät vanhurskautta voimassa.
Omavanhurskaus ei siis toimi.
Lakihenkinen vanhurskaus ei toimi, -
mutta Kristuksen vanhurskaus toimii.
Kun uskomme, että Kristuksen vanhurskaus toimii elämässämme, -
sen hedelmä alkaa näkyä.
Uskon, että yksi elämänalue, jossa vanhurskaus voi toimia -
ja jossa voimme tehdä vanhurskauden tekoja, on tapamme puhua.
Sananlaskujen luvussa 10 puhutaan jatkuvasti vanhurskaista.
Jae 11: "Vanhurskaan suu on elämän lähde".
Jos annat suusi olla elämän lähde, -
se tarkoittaa vanhurskauden tekoja ja ihmisten rohkaisemista.
Ovatko sanasi elämän lähde vai tappion viemäri?
Uskon, että meidät on kutsuttu puhumaan vanhurskauden sanoja.
Edustamme Jumalan vanhurskautta, joten sanamme ovat elämän lähde.
Jos haluat vankan uskon, kitke kielteisyys puheestasi.
Saatko itsesi kiinni siitä, että puhut tappiosta jo ennen kuin edes aloitat?
Aina emme itsekään huomaa sitä.
Haluamme elää pitäen vanhurskauden voimassa, -
kuten nämä uskon sankarit tekivät. Se tarkoittaa rohkaisun sanoja.
Sanoista puhutaan myös jakeessa 21. "Vanhurskaan huulet kaitsevat monia."
Puhumme vanhurskauden teoista, joten keskitytään puhetapaamme.
"Vanhurskaan huulet kaitsevat monia."
Jos läheistesi ravitsemus riippuisi sinun sanoistasi, -
saisivatko he hyvää ruokaa vai kuolisivatko he nälkään?
Puhutaan sanoja, jotka ovat elämän lähde -
ja kaitsevat tai ruokkivat monia.
Haluan puheeni olevan elämän lähde, jotta voisit olla lähtiessäsi täältä -
rohkaistuneempi kuin tullessasi, mitä tulee Jumalaan, elämään ja itseesi.
Puhutaan elämän sanoja. Snl. 10:25 -
"Tuulispään käytyä ei jumalatonta enää ole, -
mutta vanhurskaan perustus pysyy iäti."
Myrsky siis puhaltaa jumalattoman pois.
Kristuksen vanhurskaus antaa sinulle vahvan perustuksen.
Sille voi rakentaa vahvan uskon.
Vahva usko ei tarkoita sitä, ettei kokisi taistelun raskautta.
Rakastan kertomusta Jeesuksesta ja roomalaisesta sadanpäälliköstä.
Sadanpäällikön palvelustyttö oli sairaana ja teki kuolemaa.
Hän pyysi Jeesukselta apua, ja Jeesus lupasi tulla hänen kotiinsa.
Mies pyysi, ettei Jeesus tulisi, sillä hän ei ollut sen arvoinen.
Hän oli arvovaltainen mies, jolla oli paljon maallista voimaa.
Hän oli muiden vallan alainen, ja hänellä oli sotilaita vallassaan.
Mies pyysi Jeesusta vain sanomaan sanan, niin palvelustyttö paranisi.
Jeesus sanoi, ettei ollut kenelläkään Israelissa nähnyt niin suurta uskoa.
Tuo mies ei edes ollut juutalainen. Hän oli roomalainen eli pakana.
Hän ei luottanut omaan voimaansa eikä omaan vanhurskauteensa.
Hän luotti siihen, että Jeesuksen sana voisi tuoda voiton ja elämän.
Näin meidän kaikkien tulisi elää. Näin me haluamme elää elämämme.
Aamen. Rakastan tätä.
Snl. 10:32 "Vanhurskaan huulet tietävät, mikä otollista on".
Millaiset sanat ovat otollisia?
Ovatko kielteisyys, vihaiset sanat, arvostelu ja juoruilu otollisia?
Tietyt tavat ajatella ja puhua eivät vain ole hyväksyttäviä.
Sellainen ei vain ole coolia. Jos hylkäämme nuo asiat, -
vanhurskaus alkaa toimia elämässämme ja seurakunnassamme.
Se myös vetää ihmisiä puoleensa.
Voittoisissa ihmisissä on jotakin puoleensavetävää.
Se voi myös tuntua uhkaavalta, -
mutta paras paikka tuntea olonsa voittoisaksi on seurakunta.
Uskon ilmapiiri ja elämän sanat voivat rohkaista ja rakentaa ihmisiä.
Rukoilen, että me seurakuntana voisimme aina olla tällaisia.
Uskon kautta ihmiset siis kukistivat valtakuntia, -
pitivät vanhurskautta voimassa ja saivat kokea lupauksien toteutumista.
Jumala ei yritä pitää sinua etäällä lupauksistaan.
Hän on Jumala, joka pitää liittonsa voimassa ja toteuttaa lupauksensa.
Jakeessa 5. Moos. 7:9 sanotaan, että Jumala pitää liiton voimassa -
ja on laupias tuhansiin polviin asti. Nehemian kirjassa puhutaan siitä, -
ettei Jumalan kansa ollut ollut uskollinen Jumalalle.
He olivat unohtaneet Hänen tekonsa ja neuvonsa -
ja palanneet vanhoihin tapoihinsa. Jakeessa Neh. 9:32 he huutavat: -
"Ja nyt, Jumalamme, sinä suuri, väkevä ja peljättävä Jumala, -
joka pidät liiton ja säilytät laupeuden" Vaikka joskus petämme Jumalan, -
Hän pitää liiton voimassa. Vahva, vankka ja jäntevä usko -
osaa ajaa lupauksia takaa ja saada ne toteutumaan.
Minkä lupausten uskot toteutuvan?
En usko, että Jumala leikkii piilosta tai pitää sinut erossa lupauksistaan.
Uskon, että Hän haluaa sinun perivän lupauksensa. Hän on uskollinen, -
mutta se ei tarkoita sitä, ettei lupauksen tiellä olisi isoja haasteita.
Ajattelen kahta sanaa, jotka ovat lähellä toisiaan, mutta eivät samoja.
Raamatussa sanotaan, että ihmiset saivat kokea lupausten täyttyvän.
He eivät siis vain tavoitelleet niitä.
Tavoitteleminen on sitä, että yritämme saada jotain ja ehkä onnistumme.
Mietin sitä, kuinka Jumala toimii lupausten suhteen.
Joskus meidän pitää vain osata ottaa vastaan Jumalan saama voitto.
Meidän pitää vain oppia kulkemaan lupauksessa ja ottamaan se vastaan.
Joskus taas pitää toimia niin kuin Paavali sanoo jakeissa Fil. 3:13―14 -
"Unhottaen sen, mikä on takana, ja kurottautuen sitä kohti, -
mikä on edessäpäin, minä riennän kohti päämäärää, -
voittopalkintoa, johon Jumala on minut taivaallisella kutsumisella -
kutsunut Kristuksessa Jeesuksessa." Hän ei ollut vielä saavuttanut sitä, -
minkä Jumala oli hänelle varannut. Nuo kaksi asiaa toimivat yhdessä.
Joskus saamme Jumalan asioita, kun vain lepäämme lupauksessa.
Joskus taas tavoittelemme lupausta.
On tärkeä ymmärtää näiden kahden asian välinen tasapaino.
Emme koskaan saavuta läpimurtoa, jos yritämme olla lupauksen arvoisia.
Joskus riittää, että lepäämme ja otamme vastaan Jumalan lahjat.
Samalla meidän tulee jatkuvasti tavoitella Jumalan kutsua ja palkintoa.
Voin luvata sinulle rehellisesti, että jos luotat Jumalaan, -
joka pitää lupauksensa, kunnioitat Häntä koko elämäsi ajan -
ja luotat Hänen lupaukseensa, elämästäsi tulee upea todistus -
Jumalan hyvyydestä, voimasta ja armosta.
Jos asetat Jumalan etusijalle, et taatusti sano elämäsi lopussa, -
ettei se toiminut.
Jos teet niin koko elämäsi ajan, Hän toteuttaa antamansa lupaukset.
Hän antaa sinulle paljon enemmän kuin osaat edes pyytää tai ajatella -
oman voimansa mukaan, joka on Jeesuksessa Kristuksessa.
Rakastan Jeesuksen Kristuksen palvelemista. Todella rakastan sitä.
Jumala pitää lupauksensa.
Jumalan armosta voit kukistaa kaikki elämäsi kuninkaat, -
kuningashaasteet, kuningasongelmat ja vahvankin vastustuksen.
Voit kokea Jumalan toteuttavan lupauksensa elämässäsi ja sen kautta.
Jumala on uskollinen Jumala, joka pitää lupauksensa.
Hän pitää liiton voimassa Jeesuksen nimessä.
Isä, rukoilen ohjelman katsojien ja täällä paikalla olevien puolesta.
Kiitos, että palvelemme Jumalaa, joka pitää lupauksensa.
Rukoilen, että matkan varrella näemme valtakuntien kukistuvan -
ja että mahdottomalta näyttänyt vastustus ei olekaan enää -
vuorena edessämme, vaan se on jäänyt taaksemme.
Kiitos, että olet uskollinen Sanallesi.
Herra, rukoilen, että ihmiset voisivat nähdä uskollisuutesi toimivan -
kaikissa kohtaamissaan olosuhteissa.
Annamme Sinulle kaiken kunnian ja ylistyksen Jeesuksen nimessä.
Kirja sopii kaikenlaisille ihmisille, -
sillä kaikki on kutsuttu elämään, rakastamaan ja johtamaan.
Kun teemme sen Jeesuksen tavalla, meille avautuu uusia ovia.
Kirja kertoo siitä, kuka isäni on, ja hänen tarinansa kautta -
se kertoo seurakunnastamme ja Jumalan luonteesta.
Brian on ollut aina samanlainen, nöyrä seurakunnan rakentaja.
Vaatii luonnetta tehdä sitä koko ajan.
Ei ole epäilystäkään siitä, etteikö paras olisi kaikessa vielä edessä.
SAATAVANA KIRJANA, E-KIRJANA JA ÄÄNIKIRJANA
Bobbie ja minä iloitsemme ihmisistä, jotka tukeutuvat seurakuntaamme.
Haluan sinun tietävän, että Jumalan käsi on ylläsi.
Keskitymme Jumalaan ja ihmisiin ja uskomme ihmisten potentiaaliin.
Olipa kuka tahansa missä tahansa ja kohtasitpa mitä olosuhteita -
ja uskomattomia haasteita vain, tiedän, että jos luotat Jumalaan -
ja puhut olosuhteillesi elämän sanoja, Jumalan Sana tulee toteutumaan.
Jumala pitää Sanansa ja liittonsa voimassa tuhansien polvien ajan -
eli siis pitkälle tulevaisuuteen. Voit luottaa Jumalaan tulevaisuutesi -
ja tulevien sukupolvien suhteen, jos vain uskot ja keskityt Häneen -
ja puhut elämän sanoja olosuhteillesi.
Kaikella, mitä minussa on, -
laulan, koska pelastit sieluni
Laulan rakkaudestasi ikuisesti
Palvon koko sydämestäni
Kaikella, mitä minussa on
Jeesus
Suomennos: Anni Lähteenmäki